એ દિવસોમાં હું અશરફ ડબાવાલા શિકાગોના સબર્બ શામબર્ગમાં એમના ઘેર યોજતા હતા એ કવિ સંમેલનોનો પ્રચાર કરતો હતો. (આદિલજી મોટા ભાગનાં સંમેલનોમાં હાજર રહેતા). એક કાર્યક્રમની પત્રિકાઓ લઈને હું શિકાગોના હરે કૃષ્ણ મંદિરમાં ગયો. પત્રિકાઓ મંદિરમાં મૂકવાની રજા લેવા હું મંદિરના પ્રમુખ વાણીનાથ (હા, વાણી નાથ) વસુ દાસ પાસે ગયો, અને કાર્યક્રમ વિશે સમજાવ્યું. એમણે ખુશીથી તરત જ રજા આપતાં કહ્યું: “દેવ બનાવતાં પહેલાં બધાને માણસ બનાવવાના છે. તમે બધાને માણસ બનાવવાનું કાર્ય કરી રહ્યા છો.”